
Comisia pentru buget,

finanţe şi bănci

Bucureşti  06.03.2001

Nr.XVIII/2/228

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.199/2000 privind înfiinţarea Companiei Naţionale Imprimeria Naţională – S.A., cu care comisia noastră a fost sesizată în fond cu adresa Biroului Permanent nr.137 din 5 martie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  06.03.2001

Nr.228

RAPORT

asupra proiectului de Lege pentru aprobarea Ordonanţei de urgenţă a Guvernului nr.199/2000 privind înfiinţarea Companiei Naţionale Imprimeria Naţională – S.A.
In urma examinării proiectului de Lege pentru aprobarea Ordonanţei de urgenţă a Guvernului nr.199/2000 privind înfiinţarea Companiei Naţionale Imprimeria Naţională – S.A, în şedinţa din 6 martie 2001, propunem ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:

Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Art.7 alin.(3)

“Imprimeria Naţională poate produce, gestiona sau distribui, în nume propriu sau în asociere cu alte persoane juridice şi alte produse decât cele prevăzute la alin.(1) şi (2), în conformitate cu prevederile legale în vigoare”.
Alineatul (3) al art.7 va avea următorul cuprins:

“(3) Imprimeria Naţională poate produce, gestiona sau distribui, în nume propriu sau în asociere cu alte persoane juridice, şi alte produse stabilite prin acte normative, decât cele prevăzute la alin.(1) şi (2)”

Autor: Comisia pentru buget, finanţe şi bănci
Pentru precizarea cu claritate a produselor gestionate, distribuite sau produse de către Imprimeria Naţională.

2.
Art.7 alin.(4) nou


Se introduce un nou alineat cu următorul cuprins:

“Pentru produsele menţionate la alin.3, executate în asociere sau cu subcontractori, contractele economice vor fi atribuite numai cu respectarea prevederilor privind achiziţiile publice”.

Autor: Comisia pentru buget, finanţe şi bănci
Pentru transparenţa operaţiunii.

Prezentul proiect de Lege face parte din categoria legilor ordinare.

PREŞEDINTE,

Prof.dr. Florin Georgescu


SECRETAR,

Dr. Birtalan Akos

Experţi parlamentari:

Bărdiţă Mariana

Onete Alexandru

